**IZBOR NAJBOLJEG SMART CITY RJEŠENJA**

PRAVILNIK NAGRADNOG NATJEČAJA

**ORGANIZATORI i predmet natječaja**

**Članak 1.**

Natječaj organiziraju Hanza Media d.o.o., s adresom Koranska 2, 10000 Zagreb i OIB-om 9517545745 te portal gradonačelnik.hr, odnosno tvrtka Ciudad d.o.o. s adresom Jurja Dalmatinca 4, 10000 Zagreb te OIB-om 18969795259 (u daljnjem tekstu ORGANIZATORI) u sklopu projekta *Najbolji grad*.

**Članak 2.**

Nagradni natječaj analizira projekte kojima su naručitelji ili partneri u razvoju bili hrvatski gradovi, odnosno njihova povezana poduzeća.

**Članak 3.**

Projekti moraju biti povezani sa stvaranjem održive i cjelovite lokalne sredine, integracijom različitih gradskih sustava, boljom komunikacijom građana i tijela lokalnih vlasti te drugim aspektima povezani s boljim lokalnim upravljanjem.

Prijavljeni projekti moraju biti implementirani u posljednje tri godine.

**Članak 4.**

Prijaviti se mogu male ICT tvrtke u većinskom vlasništvu hrvatskih rezidenata i sa sjedištem u Republici Hrvatskoj, s najviše 50 zaposlenih i godišnjim prihodima manjim od 300 milijuna kuna.

Prijavljene ICT tvrtke ne smiju biti ovisna društva većih domaćih ili stranih subjekata ili biti hrvatske podružnice većih stranih multinacionalnih kompanija.

**Način sudjelovanja i proces ocjenjivanja**

**Članak 5.**

Hanza Media u svojim izdanjima najavit će početak, obavještavati o tijeku te kraju natječaja, odnosno o konačnim pobjednicima.

**Članak 6.**

Sve zainteresirane ICT tvrtke, koje zadovoljavaju kriterije iz članaka 3. i 4., prijavljivat će se na nagradni natječaj preuzimanja upitnika. Upitnik se preuzima javljanjem na adresu najboljigrad@hanzamedia.hr.

**Članak 7.**

Za sudjelovanje u nagradnom natječaju ICT tvrtke moraju poslati ispunjeni upitnik do ponoći **12. rujna** 2019. godine.

Ispunjeni upitnici pristigli nakon spomenutog roka neće biti razmatrani.

**Članak 8.**

Odluku o pobjedniku donosi stručni žiri sastavljen od predstavnika organizatora, specijaliziranih novinara te vanjskih tehnoloških stručnjaka. Žiri može izabrati i tri finalista koja može pozvati i na zasebnu prezentaciju.

Dobitnici će biti obaviješteni pisanim putem na e-mail adrese koje su naveli prilikom prijave na natječaj.

**Završne napomene**

**Članak 9.**

U nagradnom natječaju imaju pravo sve pravne osobe koje pošalju pravovaljani ispunjeni upitnik u razdoblju trajanja nagradnog natječaja, osim povezanih društava ili stalnih poslovnih partnera/pružatelja usluga ORGANIZATORA.

**Članak 10.**

Sudionici u nagradnom natječaju sudjelovanjem, odnosno prijavom, očituju svoje prihvaćanje ovih pravila te bez daljnjeg pitanja i odobrenja ovlašćuju organizatore da prikupljaju i obrađuju navedene podatke, bez prava na bilo kakvu naknadu, u svrhu objave rezultata nagradnog natječaja, kako prilikom dodjele nagrada, tako i u objavi novinskih članaka, reportaža ili sličnih materijala vezanih uz nagradni natječaj.

**Članak 11.**

ORGANIZATORI će poduzeti sve razumno potrebne mjere da bi osigurao da se podaci sudionika u nagradnom natječaju obrađuju i koriste na siguran način i u suglasnosti s primjenjivim zakonodavstvom

**Članak 12.**

Sve pritužbe i reklamacije rješavaju ORGANIZATORI. U slučaju osnovanih pritužbi ORGANIZATORI se obvezuju u što kraćem vremenu ispraviti nedostatke i o tome obavijestiti sudionika odnosno, ako je to potrebno, i ostale sudionike.